אוון צ'מברלין

אוון צ'מברלין (באנגלית: Owen Chamberlain; 10 ביולי 1920 – 28 בפברואר 2006) היה פיזיקאי אמריקאי, חתן פרס נובל לפיזיקה לשנת 1959, יחד עם אמיליו סגרה, על גילוי האנטיפרוטון.

צ'מברלין נולד בסן פרנסיסקו, קליפורניה שבארצות הברית וסיים את לימודיו התיכוניים בפילדלפיה בשנת 1937. למד פיזיקה במכללת דרטמות ובאוניברסיטת קליפורניה בברקלי. ב-1942 הצטרף לפרויקט מנהטן, ושנה לאחר מכן נישא לביאטריס, ולזוג נולדו ארבעה ילדים. הוא התאלמן מביאטריס בשנת 1988.

ב-1946, לאחר מלחמת העולם השנייה, המשיך בלימודי הדוקטורט באוניברסיטת שיקגו, בהדרכת הפיזיקאי אנריקו פרמי. קיבל תואר דוקטור בשנת 1949.

ב-1959 זכה בפרס נובל לפיזיקה, יחד עם אמיליו סגרה, על גילוי האנטיפרוטון.

צ'מברלין היה גם פעיל פוליטי בנושאי שלום וצדק חברתי, ולא אחת התבטא נגד מלחמת וייטנאם.

הוא אובחן כחולה במחלת הפרקינסון בשנת 1985, וב-1989 פרש מהוראה. נפטר בברקלי מסיבוכים של המחלה.

קישורים חיצוניים

 
 

סגל אוניברסיטת קליפורניה בברקלי
זוכי פרס נובל לפיזיקה
זוכי פרס נובל אמריקאים
פיזיקאים אמריקאים
חברי האקדמיה הלאומית למדעים של ארצות הברית
עובדי פרויקט מנהטן
בוגרי אוניברסיטת שיקגו
בוגרי דארטמות' קולג'
בוגרי אוניברסיטת קליפורניה בברקלי
אמריקאים שנולדו ב-1920
אמריקאים שנפטרו ב-2006